بھارت کی ریاستیں اور یونین علاقے

بھارت ایک وفاقی اتحاد ہے جس میں کل 29 وفاقی ریاستیں اور 7 یونین علاقہ جات ہیں۔ اس طرح کل تعداد 36 ہوئی۔ یہ ریاستیں اور یونین علاقے اضلاع میں منقسم ہوتے ہیں اور اس طرح بھارت کی انتظامی تقسیم بنتی چلی جاتی ہے۔

ذمہ داریاں اور حکام 
آئین ہند تمام ریاستوں اور یونین علاقوں میں انتظامی اور قانونی اختیارات تقسیم کرتا ہے اور مرکز اور ریاست کے مابین منقسم ہوتے ہیں۔

تاریخ

ماقبل آزادی 
برصغیر پر کئی خاندانوں نے حکومت کی ہے اور ہندوستان کی تاریخ نے متعدد عظیم الشان سلطنتیں دیکھی ہیں۔ ہر حکومت نے اپنی الگ پالیسی اپنائی اور اپنے حساب سے ملک کی انتظامی تقسیم کی۔ برطانوی راج میں انتظامی تقسیم کے ساتھ زیادہ چھیڑ چھاڑ نہیں کی گئی اور ملک کو نوابی ریاستوں میں منقسم رہنے دیا جنہیں وہ پروونس یا ریاست کہتے تھے۔ یہ تمام ریاستیں براہ راست حکومت برطانیہ کے زیر نگیں تھے۔

1947ء-1950ء 
آزادی کے بعد 1950ء تک زیادہ تر نوابی ریاستیں بھارت میں ضم کرلی گئیں۔ کئی پہلے کی ریاستیں انہی جغرافیائی حالت پر بحال رہیں جبکہ کچھ نئی ریاستیں یا صوبے بنائے گئے جیسے راجپوتانہ، ہماچل پردیش، مدھیہ بھارت اور وندھیا پردیش۔ ان کو مزید ریاستوں میں منقسم کیا گیا۔ کچھ نوابی ریاستیں مستقل ریاست بن گئی جیسے ریاست میسور، ریاست حیدر آباد، ریاست بھوپال اور ریاست بلاس پور۔

نیا آئین ہند 26 جنوری 1950ء کو نافذ العمل ہوا جس میں بھارت کو آزاد، جمہوری ملک قرار دیا گیا۔ نیا جمہوری ملک ریاستوں کا اتحاد قرار پایا۔ نئے آئین میں تین طرح کی ریاستوں کے درمیان میں تفریق کی گئی ہے۔

1951ء-1956ء 
1954ء میں فرانسیسی علاقہ پدوچیری ضلع کو پدوچیری یونین علاقہ بنایا گیا۔ اس میں کاراتکال اور ماہے کو بھی ضم کیا گیا۔ 1 اکتوبر 1953ء کو ریاست مدراس کے تیلگو زبان کے علاقوں پر مشتمل آندھرا پردیش بنایا گیا۔ اس کے بعد حکومت ہند نے 1956ء میں ایک ایکٹ منظور کیا جس کے رو سے کئی نئی ریاستیں وجود میں آئیں اور متعدد کی سرحدیں تبدیل ہوئیں۔

بھارت کی ریاستیں

حوالہ جات 

ایشیا کی ملکی ذیلی تقسیم
بھارت کی ذیلی تقسیم
بھارت کی ذیلی تقسیمات کی فہرستیں
بھارت کی رياستوں اور یونین علاقوں سے متعلق فہرستیں
بھارت کے یونین علاقے
بھارت متعلقہ فہرستیں
بھارت کی رياستیں اور یونین علاقے
درجہ اول انتظامی ملکی ذیلی تقسیم
ویکی ڈیٹا سے مطابقت رکھنے والی مختصر تفصیل